Ջոնաթան Քերոլ

Ջոնաթան Քերոլ (անգլ.՝ Jonathan Carroll, հունվարի 26, 1949(1949-01-26)[…], Նյու Յորք, Նյու Յորք, ԱՄՆ), ամերիկացի գրող։ Հիմնականում հայտնի է դարձել շնորհիվ իր վեպերի, որոնք գրվել են մոգական ռեալիզմ ժանրով։ Գրել է նաև պատմվածքներ։ 
Կոմպոզիտոր Սթիվեն Ռայխի եղբայրն է (մայրական կողմից)։


== Կենսագրություն ==
Ջոնաթան Սեմյուել Քերոլլը ծնվել է 1949 թվականի հունվարի 26–ին  Նյու-Յորքում, ԱՄՆ։ Ծնողներն էին սցենարիստ Սիդնեյ Քերոլլը  և դերասանուհի, բանաստեղծ-երգահան Ջուն Քերոլլը, որը մասնակցել է բրոդվեյյան բազմաթիվ բեմադրությունների։ Նրա ծնողները հրեաներ  էին, բայց նա մեծացել է որպես քրիստոնեական կրոնի հետևորդ։ Ինքը` Ջոնաթանը, իրեն նկարագրել է որպես «դժվար» դեռահաս։ Լումիսի դպրոցի (Loomis School) ընդհանուր տարրական կրթությունից հետո Կոնեկտիկուտում Քերոլը ընդունվում է Ռատգերսի համալսարանը, որը գերազանց ավարտում է 1971 թվականին։ Նույն թվականին նա ամուսնանում է նկարչուհի Բևերլի Շրայների հետ։ 1974 թվականից ապրել է Վիեննայում։ Մի քանի տարի անց սկսում է դասավանդել  գրականություն Ամերիկյան միջազգային դպրոցում։ 1976 թվականին «Երեկույթ Բրենդի մոտ» պատմվածքի հրատարակությունից հետո տեղի է ունենում Քերոլի գրական դեբյուտը, իսկ նրա առաջին վեպը` «Ծիծաղի երկիր»-ը, լույս է տեսնում 1980 թվականին։ 


=== «Ծիծաղի երկիր» ===
Ռեալիստական վեպը, որ պատմվում է առաջին դեմքով, երիտասարդ ուսուցիչ Թոմաս Էբբիի մասին է, որը ուսումնասիրում է իր պատանեկության սիրած գրքի հեղինակի կենսագրությունը։ Գրքում նկարագրվում է հեղինակի  հանդիպումը դստեր հետ իր և իր մահացած հոր, ըստ երևույթին, հորինած Միսսուրիում գտնվող հայրենի քաղաքում՝ Գալենում։ Առերևույթ ամեն ինչ լավ է երևում, քանի դեռ Գալենում շունը չի սկսում խոսել աբբաների հետ։ Աստիճանաբար ջնջվում է Աբբայության հետազոտության միջոցով ստեղծված երևակայական աշխարհի և Գալենի բնակիչների կյանքի միջև եղած սահմանը։ Եվ ընթերցողը սկսում է խորհել՝ որքանով կարելի  է վստահել այս պատմողին։ Հաջորդ վեպերում  կընդլայնվեն այս թեմաները, սակայն հաճախ հանդես կգան անվստահելի պատմողներ այն աշխարհում, որտեղ մոգությունը ընկալվում է որպես իրականություն։ (Մեկնաբաններից մեկում  հայտարարել է, որ «եթե նա լիներ եռաբաղադրիչ անունով  լատինաամերիկացի գրող, նրա գրքերը  կհամարվեին մոգական ռեալիզմի ժանրից»)։


==== Մրցանակներ ====
Քերոլը Ֆենտեզի համաշխարհային մրցանակի (1988) դափնեկիր է։ Նրա պատմվածքների ժողովածուն արժանացել է Բրեմ Ստոկերի  մրցանակի (1995), իսկ «Շների թանգարանից դուրս» վեպ Բրիտանական ֆանտազիա մրցանակի է արժանացել։ Քերոլի «Տունը անձրևի տակ» պատմվածքը Պուշկարտի մրցանակային կոմիտեի կողմից ճանաչվել է որպես տարվա լավագույն պատմվածքներից մեկը, իսկ 1989 թվականին նրա «Ծիծաղի երկիր» վեպը արժանացել է ֆրանսիական «Ապոլլո» մրցանակի:


== Մատենագրություն ==
1980 - Ծիծաղի երկիր / The Land of Laughs
1983 - Մեր ստվերի ձայնը / Voice of Our Shadow
1987 - Լուսնի ոսկորները  / Bones of the Moon
1988 - Նինջ բոցերի մեջ/ Sleeping in flame
1989 - Երեխան երկնքի միջով / A Child Across the Sky
1990 - Սև կոկտեյլ / Black Cocktail )
1991 - Շների թանգարանից դուրս / Outside the Dog Museum
1993 - Լռությունից հետո/ After silence
1993 -  Ատամի փերիներից /From the Teeth of Angels
1995 - / The Panic Hand  (պատմվածքների ժողովածու)
1997 - Համբուրել փեթակը / Kissing The Beehive
2000 - Ձողերի հարսանիքը / The Marriage of Sticks
2001 - Փայտե ծով / The Wooden Sea
2002 - Սպիտակ խնձորներ / White Apples
2005 - Ապակե ապուր/ Glass Soup
2008 -Սիրահարված ուրվականը / A Ghost In Love


== Ծանոթագրություններ ==


== Արտաքին հղումներ ==
Ջոնաթան Քերոլի պաշտոնական կայք(անգլ.)